藤球

藤球係一種喺東南亞好興嘅運動，亦都喺1990年開始，成爲亞運會嘅比賽項目之一。比賽用嘅波通常係一個用籐做嘅黃色嘅空心波。佢嘅玩法同排球好似，不過淨係可以用腳、大髀、膝頭掂波、控波，所以有人話佢係「用腳踢嘅排球」。 15世紀，馬剌呷一帶嘅人興起呢項運動，而家泰國、緬甸、菲律賓、馬來西亞、柬埔寨、老撾、印尼呢啲國嘅人好鍾意玩。